સતત પડી રહેલી કાળઝાળ ગરમી બાદ છેલ્લા ત્રણ દિવસથી નૈઋત્ય દિશા તરફથી પવન ફૂંકાવાના શરૂ થયા છે જેના કારણે રાજ્યના કેટલાક ભાગોમાં વરસાદી માહોલ સર્જાયો હતો . ત્યારે કેરળમાં સમય કરતા વહેલું નૈઋત્ય ચોમાસું પહોંચી ગયું છે જે ધીમી ગતીએ આગળ વધી રહ્યું છે. જેના કારણે રાજ્યમાં પણ સમય કરતા વહેલા(12 જૂનની આસપાસ) વરસાદની સત્તાવાર એન્ટ્રી થવાની શક્યતાઓ સેવાઇ રહી છે. જો કે, આ દરમિયાન સૌરાષ્ટ્ર અને દક્ષિણ ગુજરાતના કેટલાક ભાગોમાં વરસાદી છાંટા પડવાની વકી છે. બીજી તરફ તાપમાન ઘટ્યું છે પરંતુ ભેજવાળા પવન શરૂ થતા લોકો દિવસભર પરસેવે રેબજેબ બન્યાં હતાં.